Afg‘onistonda jangarilar Hindiston konsulxonasiga hujum qildi

Afg‘onistonda noma’lum jangarilar Mozori Sharif shahridagi Hindison konsulxonasiga hujum qildi. Bu haqda mahalliy rasmiylar xabariga tayanib, Reuters ma’lum qildi, deb xabar beradi “Gazeta.ru”.

Xabarda aytilishicha, jangarilar konsulxona hududiga bostirib kirishga uringan.
Ta’kidlanishicha, konsulxonaga hujum Hindistondagi bazaga bostirib kirgan jangarilarni bartaraf qilish bo‘yicha maxsus operatsiya bilan bir vaqtda bo‘lgan.
Jabrlanganlar va halok bo‘lganlar to‘g‘risida ma’lumot yo‘q. Jangarilar aynan qaysi guruhga tegishli ekanligiga ham aniqlik kiritilmadi.